מתיאס וינייה

מתיאס ניקולה וינייה סוספרגאי (בספרדית: Matías Nicolás Viña Susperreguy; נולד ב-9 בנובמבר 1997) הוא כדורגלן אורוגוואי המשחק בעמדת המגן השמאלי בססואולו ובנבחרת אורוגוואי.

קריירת מועדונים

וינייה הוחתם על ידי נסיונל המקומית בשנת 2015, כשהיה בן 17. לאחר שתי עונות בקבוצת הנוער ושלוש נוספות בקבוצה הבוגרת של המועדון, הוא עבר ב-31 בינואר 2020 לפלמיירס מליגת העל הברזילאית עבור סכום של כארבעה וחצי מיליון אירו. בעונתו הבודדת בקבוצה מברזיל, הוא היה שותף לזכיות בגביע הליברטדורס, בגביע הברזילאי ובאליפות סאו פאולו.

ב-8 אוגוסט 2021, הצטרף וינייה לקבוצת הסרייה א' האיטלקית, רומא בהעברה שסוכמה בכ-13 מיליון אירו. הופעת הבכורה שלו במדי הזאבים הגיעה ב-19 באוגוסט במסגרת המשחק הראשון בשלב הפלייאוף של הליגה האזורית מול טרבזונספור הטורקית. משחקו הראשון בליגה היה שלושה ימים לאחר מכן, בניצחון הבית 1–3 על פיורנטינה.

קריירה בינלאומית
וינייה ערך את הופעת הבכורה שלו במדים הלאומיים של נבחרת אורוגוואי ב-6 בספטמבר 2019, כאשר נכנס כמחליף במשחק הידידות מול נבחרת קוסטה ריקה. הופעת הבכורה שלו בהרכב הפותח הגיעה ארבעה ימים מאוחר יותר במשחק ידידות נוסף, הפעם מול נבחרת ארצות הברית.

נכלל בסגל נבחרת אורוגוואי בטורניר מונדיאל 2022.

תארים

קבוצתיים
נסיונל
 אליפות אורוגוואי (1): 2019
 הסופרקאפ האורוגוואי (1): 2019

פלמיירס
 גביע הברזילאי (1): 2020
 אליפות סאו פאולו (1): 2020
 גביע ליברטדורס (1): 2020

רומא
 הליגה האזורית (1): 2021/22

קישורים חיצוניים

הערות שוליים

כדורגלנים אורוגוואים
מגני כדורגל אורוגוואים
כדורגלני נסיונל
כדורגלני פלמיירס
כדורגלני רומא
כדורגלני בורנמות'
כדורגלני ססואולו
כדורגלני נבחרת אורוגוואי
כדורגלני קופה אמריקה 2021
כדורגלני מונדיאל 2022
אורוגוואים שנולדו ב-1997